CELEX: C2005/257/02
Language: fi
Date: 2005-10-15 00:00:00
Title: Asia C-279/05: College van Beroep voor het bedrijfslevenin 30.6.2005 tekemällään päätöksellä esittämä ennakkoratkaisupyyntö asiassa Vonk Dairy Products BV vastaan Productschap Zuivel

15.10.2005   
            
            
               FI
            
            
               Euroopan unionin virallinen lehti
            
            
               C 257/1
            
         College van Beroep voor het bedrijfslevenin 30.6.2005 tekemällään päätöksellä esittämä ennakkoratkaisupyyntö asiassa Vonk Dairy Products BV vastaan Productschap Zuivel
   (Asia C-279/05)
   (2005/C 257/02)
   Oikeudenkäyntikieli: hollanti
   College van Beroep voor het bedrijfsleven on pyytänyt 30.6.2005 tekemällään päätöksellä, joka on saapunut yhteisöjen tuomioistuimeen 11.7.2005, Euroopan yhteisöjen tuomioistuimelta ennakkoratkaisua asiassa Vonk Dairy Products BV vastaan Productschap Zuivel seuraaviin kysymyksiin:
   
               1.
            
            
               Onko asetuksen N:o 3665/87 (1) 16–18 artiklaa, sellaisina kuin nämä säännökset olivat säädettyinä asian kannalta oleellisena ajankohtana, tulkittava siten, että mikäli määräpaikan mukaan vaihteleva tuki on maksettu lopullisesti tuontiasiakirjojen hyväksymisen jälkeen käy ilmi, että tavarat on jälleenviety, tuen maksaminen voidaan katsoa perusteettomaksi vain siinä tapauksessa, että kyseessä on viejän väärinkäytös?
            
         
               2.
            
            
               Mikäli ensimmäiseen kysymykseen vastataan kieltävästi: minkä edellytysten perusteella on arvioitava, milloin tavaroiden jälleenviennin perusteella on katsottava, että lopullisesti maksetut, määräpaikan mukaan vaihtelevat vientituet on maksettu perusteettomasti?
            
         
               3.
            
            
               Minkä edellytysten perusteella voidaan arvioida, onko kyseessä asetuksen N:o 2988/95 (2) 3 artiklan 1 kohdan toisessa alakohdassa tarkoitettu jatkuva tai toistuva sääntöjenvastaisuus? College van Beroep haluaa erityisesti selvittää, onko kyseessä jatkuva tai toistuva sääntöjenvastaisuus, mikäli sääntöjenvastaisuus koskee melko pientä osaa kaikista tiettynä ajanjaksona toteutuneista tapahtumista ja tapahtumat, joihin liittyen on todettu sääntöjenvastaisuus, koskevat eri toimituseriä?
            
         
      (1)  Maataloustuotteiden vientitukien järjestelmän soveltamista koskevista yhteisistä yksityiskohtaisista säännöistä 27 päivänä marraskuuta 1987 annettu komission asetus (ETY) N:o 3665/87 (EYVL L 351, 14.12.1987, s. 1).
   
      (2)  Euroopan yhteisöjen taloudellisten etujen suojaamisesta 18 päivänä joulukuuta 1995 annettu neuvoston asetus (EY, Euratom) N:o 2988/95 (EYVL L 312, 23.12.1995, s. 1).